United Shipping & Trading Company
United Shipping & Trading Company (USTC) er en global koncern med hovedsæde i Middelfart, Danmark. USTC har aktiviteter inden for olie og energi, shipping, dør-til-dør-logistik, risk management, bilaktiviteter, bæredygtig energi, miljø samt genbrug, og koncernen har  mere 140 kontorer i 40 lande og over 4.000 ansatte. Koncernen består blandt andet af selskaberne Bunker Holding, SDK FREJA, Uni-Tankers, Selected Car Group, Unit IT og CM Biomass. Det største firma i USTC-gruppen er Bunker Holding A/S.

USTC har en omsætning på mere end 118 mia. kr. og en egenkapital på 4,3 mia. kr. (2021/22). Gruppen ejes af Torben Østergaard-Nielsen og hans to døtre, Nina Østergaard Borris og Mia Østergaard Rechnitzer.

Historie 
United Shipping & Trading Company blev stiftet af Julius Mortensen i Fredericia i 1876. I 1974 erhvervede virksomheden den lokale skibsmægler H. Sommer i Middelfart. I 1978 blev Torben Østergaard-Nielsen udnævnt til ny administrerende direktør for H. Sommers Eftf. Shipping ApS, og under hans ledelse diversificerede virksomheden sig til bunkerhandel. Torben Østergaard-Nielsen blev eneejer af koncernen i 1998.

I 2013 flyttede USTC til sit nuværende hovedkontor, en fuldt restaureret turbinehal på Turbinevej i Middelfart. I juni 2020 blev Torben Østergaard-Nielsens 2 døtre, Nina Østergaard Borris og Mia Østergaard Rechnitzer, medejere af USTC med hver 1/3 ejerandel af moderselskabet Selfinvest. I juni 2022 blev Nina Østergaard Borris ny CEO for USTC, mens Torben Østergaard-Nielsen rykkede op som bestyrelsesformand. Mia Østergaard Rechnitzer indtrådte i direktionen som Chief Governance Officer.

Forretningsenheder 
 Bunker Holding A/Sden største virksomhed i gruppen med 66 kontorer i 34 lande (2022)
 Uni-Tankers A/Stankskibsrederi i small og intermediate segmentet, grundlagt i 1995
 SDK FREJA A/Skoncernens logistiske enhed, der kan dateres tilbage til 1876
 Unit IT A/Sgrundlagt i 2003 med navnet Outforce og forenet med MindZet og it-Craft i 2019 som Unit IT
 Global Risk Managementgrundlagt i 2004
 CM Biomass Partners A/Shandel med bæredygtig energi, grundlagt i 2009. USTC blev majoritetsejer i september 2021

Kilder 
 "History of United Shipping & Trading Company 
 "Torben Østergaard runder en milliard før skat i sit moderselskabShippingwatch.dk
 "Han gav døtrene størstedelen af livsværketog tjente 1 mia. kr. før skatFinans.dk
 "Fynsk oliekøbmand tredobler overskud og tjener over 1 mia kr på ét årBørsen.dk
 Middelfart-firma: "En milliard i overskud trods corona og olieurotv2fyn.dk
 Fynsk milliardær afslører vild vækst: Øger salg med 54 mia. kr. og overhaler VestasBørsen.dk
 Fynsk oliekoncern tager kæmpehop: Stigende oliepriser en guldgrubeer nu landet fjerdestørste på omsætningFyens.dk
Rederier fra Danmark
Danske virksomheder etableret i 1876